Fransiya fuqarosi fotosurat o‘rniga yuzning kompyuter modeli yopishtirilgan shaxsiy guvohnoma oldi

Fransiyalik rassom Rafael Fabr fotosurat o‘rniga yuzning 3D-modelini taqdim etib, yangi shaxsiy guvohnoma olishga muvaffaq bo‘ldi, deya xabar bermoqda Afisha Daily.

 Afisha Daily
Tasvirni yaratishda Fabr filmlarda va videoo‘yinlarda maxsus effektlar yaratiladigan dasturlardan foydalandi. Tasvir rassom tomonidan kubdan yasalgan, u yerda u turli vositalar yordamida barcha detallarni aniq qilib chizdi.
Uzoqdan qaraganda tasvirni oddiy fotosuratdan farqlay olmaslik mumkin. Ammo yaqindan nazar solganda ko‘z va sochlar kompyuter grafikasi yordamida chizib qo‘yilgani aniq-ravshan seziladi.

“Men haqiqatnamo natijaga erishgunimga qadar 50 ga yaqin 3D-modellarni yaratib ko‘rdim”, — dedi Fabr.
Fransiya qonunchiligi identifikatsiya kartalari uchun fotosurat o‘rniga boshqa tasvirlardan foydalanishni taqiqlamaydi — asosiysi, ular rasmiy talablarga javob berishi kerak.